Document ID: /roh_data/filtered/Bilingualer_Corpus_interleaved-it-rm.jsonl.gz/422

This is a text translated from Italian to Rumantsch Grischun.
Revisione totale della Costituzione cantonale: aperta la procedura di consultazione

La costituzione attualmente in vigore non è più in grado di rispondere alle esigenze odierne. Dietro mandato del Governo, la Commissione costituzionale ha messo a punto una prima bozza della nuova costituzione cantonale accompagnata da un rapporto esplicativo. Il Dipartimento di giustizia, polizia e società ha aperto la procedura di consultazione sulle proposte contenute nel nuovo testo costituzionale, invitando tutti i cittadini a esprimere il proprio parere in merito.

Con la revisione totale ci si propone di elaborare una norma fondamentale moderna, vicina al cittadino e orientata al futuro, in cui vengano rafforzati gli aspetti consolidati e trovino spazio le innovazioni. Con il nuovo testo costituzionale si persegue l'obiettivo composito di un'organizzazione statale a portata di cittadino, di un apparato economico ed efficiente a tutti i livelli dell'ordinamento statale, processi decisionali democratici ma al contempo appropriati e al passo con i tempi. E, ultimo ma non ultimo, si punta a formulare il testo della carta fondamentale in una lingua chiara e comprensibile.

I cambiamenti di maggior rilievo riguardano tre ambiti, i diritti popolari, le elezioni politiche e la struttura amministrativa. La Commissione costituzionale ha completamente rivisto e riordinato la sfera dei diritti popolari. Le modifiche proposte sono correlate tra loro e formano un pacchetto bilanciato che assicura dei chiari vantaggi sia alle autorità statali sia agli elettori. Una novità è costituita per esempio dalla facoltà dei Comuni di decidere se estendere il diritto di voto agli stranieri domiciliati nelle materie comunali e nell'elezione delle autorità locali. Per quanto concerne il referendum, la Commissione propone che le modifiche di leggi non siano più sottoposte a referendum obbligatorio bensì a referendum facoltativo, ricorrendo alla consultazione popolare se ne fanno richiesta 1'500 elettori o un quinto dei membri del Gran Consiglio. In tal modo il Popolo continuerebbe anche in futuro ad esprimersi su tutte le leggi importanti o su quelle controverse. Contemporaneamente la Commissione costituzionale ha messo a punto diverse possibilità per esprimere pareri differenziati: votazioni sul testo di legge principale, votazioni su varianti e referendum costruttivo.

Per quanto concerne il Gran consiglio, la Commissione costituzionale propone il passaggio all'elezione dei suoi membri secondo il sistema proporzionale perché nel Parlamento cantonale dovrebbe trovare adeguata rappresentanza il più alto numero di gruppi della società civile. Con il nuovo sistema elettorale i vari raggruppamenti politici, economici o sociali hanno più possibilità di essere conformemente rappresentati in parlamento. La rappresentanza dovrebbe rispecchiare i rapporti di forza reali nella società e non dipendere dalla volontà della maggioranza. Secondo il progetto della Commissione elettorale, inoltre, i circondari elettorali per l'elezione del Gran Consiglio prossimamente dovrebbero essere costituiti da i distretti.

Tra le novità più importanti contenute nella bozza costituzionale, vi è la creazione di sette regioni alle quali vengono demandate funzioni sia dal Cantone sia dai Comuni. I circoli tuttavia continuano a sussistere. Grazie alla creazione di un nuovo livello amministrativo, le funzioni di cui sono subissati i Comuni dovrebbero diminuire a vantaggio di un rafforzamento delle stesse istituzioni comunali. Secondo il progetto, anche il Cantone può trasferire delle funzioni alle regioni. La precisazione esatta di quali competenze vanno affidate alle regioni, tuttavia, non va collocata nel testo costituzionale, bensì la loro disciplina specifica è materia della legislazione ordinaria.

Con la revisione totale della Costituzione cantonale vi è la possibilità di mettere in discussione delle questioni fondamentali della politica statuale. La revisione è l'occasione per avanzare riforme e modifiche in tutti quegli ambiti in cui l'attuale Costituzione dimostra di non essere più al passo coi tempi. Gli altri aspetti di particolare rilevanza contenuti nel nuovo testo costituzionale in consultazione possono essere così riassunti:

- chiaro riconoscimento delle tre lingue cantonali

- ancoraggio dei diritti fondamentali e della responsabilità individuale

- introduzione di una giurisdizione costituzionale cantonale

- posizione e collaborazione dei comuni

- esposizione sistematica dei principali compiti statali

Attraverso norme fondamentali, una costituzione esprime la volontà dei cittadini in merito alle funzioni pubbliche che lo stato deve assumersi, all'organizzazione delle autorità nonché ai diritti e ai doveri dei cittadini. La costituzione deve tendere a esprimere gli elementi di comunanza e unione all'interno del cantone. Perché la costituzione possa rispecchiare al meglio questo consenso di fondo, tutti i cittadini dovrebbero esprimere la loro opinione sul progetto di costituzione. Il Governo si augura di ricevere moltissimi pareri. Con la procedura di consultazione intende infatti verificare se il progetto costituzionale incontra il favore della maggioranza dei cittadini o se sono necessarie eventuali modifiche, nella convinzione che solo una costituzione ampiamente accettata e considerata buona dalla grande maggioranza degli elettori può costituire il fondamento portante per il nostro cantone.

Il 28 settembre 1997 gli elettori avevano deciso di sottoporre la Costituzione del Cantone dei Grigioni a una revisione totale. Nel mese di gennaio del 1998, il Governo ha nominato una Commissione costituzionale composta di 30 membri con il compito di redigere un nuovo testo costituzionale. La composizione della Commissione rispecchia la varietà e la complessità della realtà dei Grigioni.

Organo: Dipartimento di giustizia, polizia e sanità dei Grigioni

Fonte: Dipartimento di giustizia, polizia e sanità dei Grigioni

Data: 01.11.2000

La revisiun totala da la constituziun chantunala dal Grischun è uss en consultaziun

La constituziun valaivla na correspunda betg pli a las pretaisas dad oz. La cumissiun da constituziun ha preschentà per incumbensa da la regenza in emprim sboz per ina nova constituziun chantunala ed in rapport explicativ latiers. Il departament da giustia, polizia e sanitad avra la procedura da consultaziun per las propostas cuntegnidas en il sboz. L'entira populaziun vegn envidada da s'exprimer davart la nova constituziun.

La finamira da la revisiun totala proponida è da crear ina lescha fundamentala moderna, accessibla als burgais ed orientada a l'avegnir che rinforza il cumprovà ed introducescha las novaziuns necessarias. Ulteriurs puncts impurtants èn in'organisaziun statala adattada als burgais, in urden da cumpetenzas effizient ed economic sin tut ils plauns statals, proceduras da decisiun democraticas ed il medem temp objectivas e modernas sco er ina lingua clera e chapaivla.

Las pli grondas midadas concernan trais secturs, numnadamain ils dretgs dal pievel, l'elecziun dal parlament sco er la structura da l'administraziun. La cumissiun da constituziun ha per exempel ordinà cumplettamain da nov il sectur dals dretgs dal pievel. Las midadas proponidas èn vegnidas adattadas ina a l'autra e furman ussa in pachet equilibrà che porscha clers avantatgs a las autoritads statalas ed a las votantas ed als votants. Las vischnancas duain per exempel pudair decider ussa sezzas, sch'ellas vulan dar a las persunas estras domiciliadas il dretg da votar e d'eleger sin plaun communal. En connex cun il referendum fa la cumissiun la proposta che las midadas da lescha na suttastattan en l'avegnir betg pli al referendum obligatori, mabain al referendum facultativ. I dat ina votaziun, sche 1'500 votantas e votants u in tschintgavel dals commembers dal cussegl grond pretendan quai. Il pievel vegn damai er en l'avegnir a pudair decider davart tut las leschas impurtantas u contestadas. Il medem mument prevesa la cumissiun da constituziun differentas pussaivladads per exprimer l'opiniun a moda differenziada: votaziuns da princip, votaziuns davart variantas ed il referendum constructiv.

En connex cun il cussegl grond propona la cumissiun da constituziun ina midada al sistem electoral da proporz. Quel duai pussibilitar tant sco pussaivel a las differentas gruppaziuns politicas, economicas e socialas d'esser represchentadas commensuradamain en il parlament chantunal. La represchentaziun duai correspunder a la relaziun da las forzas reala e betg depender da la voluntad da la maioritad. Tenor l'opiniun da la cumissiun da constituziun duain ils districts furmar uss ils circuls electorals per las elecziuns dal cussegl grond.

La creaziun da set regiuns che surpiglian incumbensas tant chantunalas sco er communalas tutga tar ina da las pli impurtantas novaziuns dal sboz da constituziun. Ils circuls duain dentant restar vinavant. Grazia ad in nov stgalim administrativ vegnan las vischnancas distgargiadas ed uschia rinforzadas. Il medem temp po il chantun er surdar incumbensas a las regiuns. Las cumpetenzas exactas da las regiuns na duai dentant betg reglar la constituziun, mabain la legislaziun.

La revisiun totala da la constituziun chantunala pussibilitescha da metter en discussiun dumondas da princip statalpoliticas. Ella porscha la chaschun cumplessiva da far refurmas ed adattaziuns là nua che la constituziun valaivla na correspunda betg pli al temp dad oz. Ulteriurs puncts principals da la constituziun chantunala proponida pon vegnir resumads sco suonda:

- Confess cler per la trilinguitad

- Dretgs fundamentals ed atgna responsabladad

- ntroducziun d'ina giurisdicziun constituziunala sin plaun chantunal

- Posiziun e collavuraziun da las vischnancas

- Survista sistematica da las incumbensas statalas las pli impurtantas

Ina constituziun exprima en disposiziuns fundamentalas co che las burgaisas ed ils burgais vulan concepir lur stadi areguard las incumbensas publicas, l'organisaziun da las autoritads sco er lur dretgs ed obligaziuns. Ella sto empruvar da resguardar ils tratgs cuminaivels entaifer il chantun. Per che la constituziun correspundia il meglier pussaivel a quest consens fundamental, duain tut las burgaisas e tut ils burgais pudair s'exprimer davart il sboz da constituziun. La regenza spera sin numerusas posiziuns. La consultaziun duai demussar, sch'il sboz da constituziun po persvader ina maioritad e nua ch'i dovra anc eventualas modificaziuns. Be ina constituziun che vegn acceptada e chattada per buna d'ina gronda maioritad da las votantas e dals votants, è in fundament solid per noss chantun.

Ils 28 da settember 1997 han las votantas ed ils votants decidì che la constituziun dal chantun Grischun saja da suttametter ad ina revisiun totala. La regenza ha determinà il schaner 1998 ina cumissiun da constituziun da trenta persunas ed incaricà quella d'elavurar ina nova constituziun. La cumposiziun da la cumissiun tegna quint da la diversitad dal chantun Grischun.

Gremi: departament da giustia, polizia e sanitad dal Grischun

Funtauna: rg departament da giustia, polizia e sanitad dal Grischun

Data: 01.11.2000